Հրազդան քաղաքի Վահագնի թաղամասի բնակիչները կրկին ահազանգում են, որ 309 շենքի մոտ գտնվող վերամբարձ կռունկը իրենից վտանգ է ներկայացնում բնակիչների համար, սակայն պատկան մարմինների կողմից խնդիրը դեռ լուծում չի ստացել. «Ամեն տարի նույն բանն են ասում, հանձնարարականներ են տալիս, գրություններ ուղարկում, բայց քայլեր չեն ձեռնարկում: Հիմա այնպես է դարձել, որ մի թեթեւ քամի է լինում, վերամբարձ կռունկը այնպես է ճռռում ու ահավոր ձայն է գալիս, մեզ թվում է՝ ուր որ է շուռ կգա: Բազմաթիվ անգամ դիմել ենք տարբեր ատյաններ, մեկը մյուսի վրա է գցում եւ ոչ մեկ տեղից չի շարժվում: Վախը սրտներումս օր ենք անցկացնում, որ մի բան չպատահի»,-բողոքում էին բնակիչները: